ባሕር ከነማ ዛሬ በሜዳው ከስሑል ሽረ የሚያደርገው ጨዋታ ይጠበቃል፡፡
ባሕር ዳር፡ የካቲት 15/2012 ዓ.ም (አብመድ) በኢትዮጵያ የወንዶች ፕሪሚዬር ሊግ 15ኛ ሳምንት መርሃ ግብር ባሕር ዳር ከነማ በሜዳው ከስሑል ሽረ ይጫወታል፡፡ ባሕር ዳር ከነማ በሜዳው ተደጋጋሚ የማሸነፍ ልምድ አለው፤ ዛሬም አሸንፎ ወደ መሪዎቹ ለመጠጋት ወደ ሜዳ ይገባል፡፡ በባሕር ዳር ከነማ በኩል አዳማ ሲሴኮ፣ ፍፁም ዓለሙ እና ሳላምላክ ተገኝ ከጉዳት ተመልሰው በዛሬው ጨዋታ ይሰለፋሉ፤ ይህም ለቡድኑ ጥንካሬ እንደሚሰጥ ይጠበቃል፡፡ ወሰኑ አሊ እና ፍቅረሚካኤል ዓለሙ ግን ዛሬም ወደ ሜዳ እንደማይመለሱ ታውቋል፡፡የጣና ሞገዶቹ የዛሬውን ጨዋታ በድል ከተወጡ ነጥባቸውን 23 በማድረስ ከ7ኛ ወደ 5ኛ ደረጃ ከፍ የማለት ዕድል አላቸው፤ ስሑል ሽረዎች ካሸነፉ ደግሞ ነጥባቸውን 4ኛ ደሌላኛው የአማራ ክልል ተወካይ ፋሲል ከነማ ከሜዳው ውጭ ከሐዋሳ ከተማ ጋር ይጫወታል፡፡ ባለፈው ሳምንት ትግራይ ዓለማቀፍ ስታዲዬም ላይ በመቀሌ 70 እንደርታ 5ለ1 በሆነ ሰፊ ልዩነት የተሸነፉት ሐዋሳዎች ዛሬም በሜዳቸው በዓፄዎቹ እንደሚፈተኑ ይጠበቃል፡፡ ሐዋሳ ከተማ በጉዳት ምክንያት አጥቶት የነበረውን መስፍን ታፈሰን በዛሬው ጨዋታ ማግኘቱ ተጠቃሚ እንደሚያደርገው ይጠበቃል፤ በጥሩ ብቃት ላይ የሚገኘው አለልኝ አዘነ ግን በቅጣት ምክንያት ዛሬ ሐይቆቹን አያገለግልም፡፡ዓፄዎቹ በውድድር ዓመቱ ከሜዳቸው ውጭ የማሸነፍ ልምዳቸው ዝቅተኛ የነበረ ቢሆንም ከሳምንት በፊት መቀሌ 70 እንደርታን አሸንፈው መመለሳቸው ለዛሬው ጨዋታ ስንቅ እንደሚሆናቸው ይጠበቃል፡፡ የሐዋሳ ሜዳ ምቹ መሆን ለዓፄዎቹ አሸናፊነት አስተዋጽኦ እንደሚኖረውም ይጠበቃል፡፡